KURZUS: Vasúti közlekedés alapjai

MODUL: II. modul

8. lecke: Állomási technológiai folyamatok

| 8.1. Biztonsági feltételek
A vonatközlekedés és tolatómozgások lebonyolításának biztonsági feltétele, hogy legyenek megakadályozva az alábbiak (8.1. ábra):
utolérések szembemenetek oldalirányú veszélyeztetések
Vonat és tolatómozgás csak helyesen beállított vágányúton keresztül bonyolítható le!
Utolérés, szembemenet, oldalirányú veszélyeztetés, forrás: Arató Károly
8.1. ábra
Az oldalirányú veszélyeztetéseket leghatékonyabban védőváltó építésével lehet megelőzni.
8.2. Tolatások
A vonatok és kiskocsik menetének kivételével, vasúti járműveknek emberi, állati, vagy gépi erővel, a vágányhálózat bármely részén végrehajtott mindennemű helyváltoztatását tolatásnak nevezzük.
Célok:
a kocsik rendeltetési helyére jutásának elősegítése érkező vonatok szétrendezése új vonatok képzése a kocsik kezelési helyre állítása, onnan kihúzása
Szervezési teendők:
legmegfelelőbb eljárás kiválasztása technológiához szükséges időtartamok kiválasztása technológia összehangolása a menetrenddel technológia összehangolása a megrendelő igényeivel a tolatások és az üzemi sajátosságok szinkronizálása
A tolatás lehet:
szétrendezés összeállítás szétrendezés egyidejű összeállítással kocsik és kocsi csoportok be- és kisorozása kiállítás beállítás összegyűjtés kihúzás átállítás
Tolatás módja alapján síktolatást és gurítást különböztetünk meg.
A síktolatás teljesítménye körülbelül negyede-ötöde a gurításénak. Az egy szerelvény szétrendezéséhez szükséges idő pedig a gurításhoz képest mintegy 4-szerese.
Mozdonyerő alkalmazásával végrehajtott síktolatás történhet:
bejárással szalasztással csurgatással
Tolatási mozgások elemei (8.2. ábra):
tolatási félút: irányváltoztatás nélküli mozgás tolatási út: mozgás irányváltoztatással produktív menet: mozdony + kocsik üres menet: csak mozdony
Tolatási félút és tolatási út, forrás: Arató Károly
8.2. ábra
A tolatási mozgások általában azonos, vagy eltérő típusú félutak összességéből állnak. (8.3. ábra)
1. típus: gyorsítás - fékezés 2. típus: gyorsítás - az engedélyezett sebességgel való mozgás - fékezés 3. típus: gyorsítás - a felhalmozott kinetikai energiával való lassuló mozgás 4. típus: gyorsítás - bizonyos távolságon lassuló mozgás - majd fékezés
Ahol: gy = gyorsítás ve = engedélyezett sebesség f = fékezés l = lassuló mozgás
4 féle tolatási mozgás sebesség-idő diagramja, forrás: Arató Károly
8.3. ábra
A tolatást úgy kell szervezni, hogy biztosítva legyen a:
forgalom és a tolatószemélyzet biztonsága vonatok kellő idejű összeállítása, indítása vonatok zavartalan fogadása az állomáson (tolatások beszüntetése) rakodási műveletekhez kellő időben való kiállítás, kihúzás tolató eszközök és berendezések legjobb kihasználtsága gördülőanyag épsége
A biztonság érdekében a következők szükségesek:
a kocsikat a biztonsági határjelzőn belül kell megállítani megfutamodás ellen biztosítani kell a kocsikat figyelembe kell venni az egyidejű mozgásokra vonatkozó előírásokat be kell tartani az előírt sebességi értékeket, viszont az engedélyezett sebességi normákat ki is kell használni ügyelni kell a fékezés és saruzás szabályainak megtartására
Az előre tervezett tolatási műveleteket az állomási üzemi terv tartalmazza, ahol a tolatómozdonyok részére napi tervek készülnek 0-24 óra időtartamra. Nagyobb állomások esetén körzeteket kell kialakítani, és a körzetekre kell részletezni a tolatási terveket. Minden tolatómozdonynak meg van a saját napi körzete, vagy körzetei, ahol munkát fog végezni. A körzeteket és a feladatokat úgy kell kijelölni, hogy a vonatok közlekedése és a tolatási műveletek egymást a lehető legkisebb mértékben zavarják, továbbá az egyes tolatómozdonyok se zavarják egymást.
A tolatási terv két részből áll:
grafikus tolatási tervből (8.4 ábra) írott munkatervből
Grafikus tolatási terv, forrás: MÁV Zrt.
8.4. ábra
8.3. Teendők a vágányúttal kapcsolatban
Vágányút beállítása
A forgalmi szolgálattevő a vonat érkezése, vonat indulása, vagy áthaladása előtt köteles az állomás két végén lévő, továbbá az Állomási Végrehajtási Utasításban kijelölt közbeeső váltókezelői és sorompókezelői helyiségekben dolgozókat utasítani a vonat vágányútjának beállítására.
Teendők a vágányút beállításának elrendelése után:
meg kell szüntetni a vonatközlekedés közben meg nem engedett mozgásokat meg kell vizsgálni, hogy a kijelölt vágányút szabad-e, a sarukat (féksaru / rögzítő saru) a vágányról eltávolították-e meg kell győződni a vágányútban fekvő váltók használhatóságáról a váltókat a kijelölt vágányra vezető állásba (helyes állásba), a vágányúthoz tartozó védőváltókat védőállásba kell állítani, a lezárandó váltókat le kell zárni a lezárt váltók kulcsait a szolgálati helyiségbe kell vinni ellenőrizni kell a váltók és a védelmi berendezések helyes állását jelenteni kell a forgalmi szolgálattevőnek a vágányút beállítását az útsorompókat le kell zárni állítani kell a helyhez kötött jelzőket el kell foglalni a vonatfogadásra kijelölt helyet
A forgalmi szolgálattevőnek figyelembe kell venni, hogy a vágányút beállítására olyan időben kell utasítást adni (illetve központilag állított váltók esetén olyan időben köteles maga beállítani a vágányutat), hogy a szükséges teendők a vonat visszatartása, sebességének csökkentése, megállítása nélkül elvégezhetők legyenek.
A váltó használhatóságának feltételei
A váltó forgalmi szempontból akkor használható, ha:
alkatrészei épek, és a mozgatható alkatrészei könnyen mozgathatók a simuló csúcssín tökéletesen simul a tősínhez, a másik pedig a tősíntől kellő távolságban van a tősínek és a csúcssínek kötött nincsen idegen anyag az összekötő rúd nem görbült meg, vagy nem szakadt el a csúcssínrögzítő szerkezet tökéletesen záródik váltójelzős váltóknál a váltójelző a váltó állásának megfelelő jelzést mutatja
Villamos úton központból állított váltót, illetve villamos retesszel ellátott helyszíni állítású váltót akkor kell használhatónak tekinteni, ha a váltó állítása után annak végállása a biztosító-berendezésről megállítható.
Forrásjegyzék
Arató Károly: Vasúti rendszertechnikai alapismeretek
Vasúti rendszertechnika órai előadás ppt
F.2. sz. Forgalmi Utasítás